Det skriver NORDJYSKE Stiftstidende. Palle Mørk fra Dyrenes Beskyttelse i Brønderslev var ude for at kigge på hestene, og det var et rystende syn, der mødte ham. - Det var tydeligt, at den døde hest havde lidt. Den havde ligget og skrabet i jorden, og jeg vil tro, at den har lidt i omkring et døgn, inden den døde, siger Palle Mørk til avisen. Han er forarget over, at ejeren formentlig ikke har holdt øje med hestene. - Den døde hest har ligget der i et par dage, og det viser jo tydeligt, at der ikke er ført tilsyn med dem, siger han og forklarer, at heste ifølge dyreværnsloven ikke må stå udenfor døgnet rundt på denne tid af året. De tre tilbageværende heste er nu flyttet et andet sted hen. Det var ikke muligt at få en kommentar fra manden, der tidligere er blevet indberettet af dyrlægen. Ud over de nu kun tre heste har han også 21 kreaturer.

Referat:
En død og to udsultede heste. Det var, hvad en forbipasserende fandt på en mark mellem Brønderslev og Hjallerup. Ejeren er nu blevet meldt til politiet for vanrøgt af dyrene.